stanford-oval/wikipedia huggingface dataset:
Kirjaintyyppi
Käyttöyhteyksiä > Infografiikassa

Infografiikassa, kuten valtateiden ja lentoasemien opasteissa, on 1950-luvulta alkaen käytetty usein niitä varten suunniteltuja kirjaintyyppejä. Niiden täytyy muodostaa selviä sanakuvia, jotka ovat luettavissa nopeasti ja luotettavasti myös etäältä. Niiden eräs tunnusomainen piirre on niiden "avoimuus" eli se, että niiden kaaret ovat lyhyitä ja avonaisia. Merkittävimpiä tällaisia kirjaintyyppejä ovat esimerkiksi Britannian maantieviittoihin suunnteltu Transport, Yhdysvaltojen valtateiden kirjaintyyppi Highway Gothic, Pariisin liikennelaitoksen Parisine ja monen lentoaseman suosima Frutiger.
Käyttöyhteyksiä > Näyttöruuduissa

Tietokoneiden näyttöjä ajatellen on 1900-luvun lopulta alkaen suunniteltu kirjaintyyppejä, jotka ottavat huomioon näyttöjen pienen pikselitiheyden ja etenkin pienten fonttikokojen ongelmallisuuden. Näyttöruutuja varten suunnitelluista kirjaintyypeistä on jätetty pois sellaiset yksityiskohdat, jotka eivät erottuisi ruudulla. Sen vuoksi ne voivat näyttää paperille painettuina kömpelöiltä.
Microsoft toi vuonna 1996 käyttöjärjestelmäänsä Matthew Carterin suunnittelemat Verdana- ja Georgia-kirjaintyypit, ja Apple toi 2000-luvun alussa käyttöjärjestelmäänsä Lucida Granden. Vuonna 2007 Microsoft otti käyttöön groteskin Calibrin ohjelmistojensa oletusfonttina.
Aiheesta muualla

Wikimedia Commonsissa on kuvia tai muita tiedostoja aiheesta .
Termikysymyksiä: fontti, fonttiperhe, fonttiluokka ja glyyfi – Jukka K. Korpelan sivusto Datatekniikka ja viestintä
Typografia
| --- | --- |
Typografit ja kirjainmuotoilijat:  Jonathan Barnbrook  Saul Bass  Ed Benguiat  Morris Fuller Benton  Neville Brody  Frederic Goudy  Claude Garamond  Eric Gill  Tomi Haaparanta  Nicolas Jenson  Edward Johnston  Donald Knuth  Rudolf Koch  Sami Kortemäki  Zuzana Ličko  William Morris  Stanley Morison  Jan Tschichold  Carol Twombly  Wolfgang Weingart  Hermann Zapf  Gudrun Zapf-von Hesse 
Kirjaintyylit ja -lajit:  Anfangi  Antiikva  Arial  Baskerville  ITC New Baskerville  Calibri  Comic Sans  Egyptienne  Fraktuura  Garamond  Gill Sans  Helvetica  Palatino  Times Roman  Unsiaali  Verdana 
Merkit:  Alduksen lehti ❦  Asteriski *  Ät-merkki @  Englannin punta £  Ampersandi &  Jokerimerkki  Kappaleen merkki ¶  Luetelmamerkki  Luettelo matemaattisista merkeistä  Plus-miinusmerkki ±  Promille ‰  Prosentti %  Pykälämerkki §  Risti †  Ristikkomerkki #  Rub el Hizb ۞  Tekijänoikeusmerkki ©  Tilde ~  Valuuttamerkki ¤  Yläpuolinen indeksointipilkku 
Suuntaukset:  Amerikan uusi aalto  Dekonstruktivismi  Postmodernismi  Sveitsiläinen tyyli 
Muut aiheet:  Aakkoslaji  CamelCase  Glyyfi  Goottilaiset kirjaintyypit  Kapiteeli  Kirjain  Kirjaintyyppi  Kursiivi  Ligatuuri  Logo  Lorem ipsum  Orpo- ja leskirivit  Painokirjaimet  Sans-serif  Serif  TrueType  Web Open Font Format  X-korkeus  Yliviivaus  Ylleviivaus  Ylä- ja alaindeksi 
Kirjaintyyppien kaksi pääryhmää ovat päätteellinen (serif) antiikva ja päätteetön (sans-serif) groteski. Kuvan esimerkki on kirjoitettu PT Serif- ja PT Sans -kirjaintyypeillä.
Sama sana kirjoitettuna eri kirjaintyyleihin kuuluvilla kirjaintyypeillä. Ylhäältä alas: antiikva, groteski, egyptienne, goottilainen, skripti ja fantasia- ja koristekirjaimet.
Kaavakuva kirjaintyypin rakenteesta. (Kuvassa Adobe Garamond Pro)
Yhdysvaltalainen tiekyltti, jossa käytetään Highway Gothic -kirjaintyyppiä.
Microsoftin ilmaiset Arial, Verdana ja Georgia ovat olleet www-sivujen yleisimpiä kirjaintyyppejä vuodesta 1996 lähtien.
Australian Grand Prix 2015

|  Australian Grand Prix 2015  |
| --- | --- |
 1. osakilpailu 19 osakilpailusta kaudella 2015. 

Päivämäärä:  15. maaliskuuta 2015
Sijainti:  Melbourne Grand Prix Circuit, Melbourne, Australia
Ratatyyppi:  Katuun pohjautuva väliaikainen moottorirata
Radan pituus:  5,303 km
Kilpailun pituus:  58 kierrosta, 307,574 km
Sää:   Aurinkoinen
Paalupaikka
Kuljettaja:   Lewis Hamilton   (Mercedes)
Paaluaika:  1.26,327
Palkintokoroke
Voittaja:   Lewis Hamilton   (Mercedes)
Toinen:   Nico Rosberg   (Mercedes)
Kolmas:   Sebastian Vettel   (Ferrari)
Nopein kierros
Kuljettaja:   Lewis Hamilton   (Mercedes)
Kierrosaika:  1.30,945 (kierroksella 50)
Australian Grand Prix 2015 oli Formula 1 -sarjan avauskilpailu kaudella 2015, joka ajettiin Melbourne Grand Prix Circuit -radalla 15. maaliskuuta.
Kilpailu oli 20. Australian Grand Prix Melbournen radalla.
Aika-ajot

Paalupaikalle ajoi kauden 2014 tapaan Mercedeksen brittikuski Lewis Hamilton. Toiseen ruutuun ajoi Hamiltonin tallikaveri saksalainen Nico Rosberg. Toisen rivin täyttivät Williamsin Felipe Massa sijoittuen kolmanteen ruutuun ja Ferrarille siirtynyt Sebastian Vettel, joka ajoi neljänteen ruutuun. Kimi Räikkönen sijoittui aika-ajoissa viidenneksi ja Valtteri Bottas kuudenneksi. Bottas valitti selkäkipua aika-ajon jälkeen ja hänet tutkittiin melbournelaisessa sairaalassa. Lopulta hän ei pystynyt osallistumaan kilpailuun.
Kilpailu

Kevin Magnussen ja Daniil Kvjat joutuivat vetäytymään kilpailusta autojensa kohdatessa teknisiä vikoja jo ennen lämmittelykierrosta. Lähtöruudukossa oli vain 15 autoa. Edellisen kerran lähes yhtä vähän autoja lähtöviivalla nähtiin San Marinon GP:ssä 1982, jolloin kilpailuun osallistui vain 14 autoa. Lisäksi Yhdysvaltain GP:ssä 2005 lähtöviivalla oli 20 autoa mutta lopulta vain kuusi autoa osallistui kilpailuun Michelinin renkaita käyttävien tallien vetäytyessä kilpailusta.
Ensimmäisellä kierroksella molemmat Lotuksen kuljettajat keskeyttivät, joista Pastor Maldonadon kolari toi turva-auton radalle. Kimi Räikkösen kilpailu päättyi renkaan huonosta kiinnittämisestä johtuneeseen keskeytykseen. Mercedes otti kaksoisvoiton Hamiltonin voittaessa kilpailun. Kolmanneksi sijoittunut Sebastian Vettel jäi Ferrari-debyytissään kärkikaksikosta yli puoli minuuttia.
Ensimmäistä GP:tään ajaneista kuljettajista Felipe Nasr ja Carlos Sainz sijoittuivat pisteille. Max Verstappenista tuli historian nuorin F1-kuljettaja osallistuessaan kilpailuun, mutta hänen kilpailunsa päättyi keskeytykseen.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 58 | 1:31.54,067 | 1 | 25 |
| 2. | 6 |  Nico Rosberg | Mercedes | 58 | +1,360 | 2 | 18 |
| 3. | 14 |  Sebastian Vettel | Ferrari | 58 | +34,523 | 4 | 15 |
| 4. | 19 |  Felipe Massa | Williams-Mercedes | 58 | +38,196 | 3 | 12 |
| 5. | 12 |  Felipe Nasr | Sauber-Ferrari | 58 | +1.35,149 | 10 | 10 |
| 6. | 3 |  Daniel Ricciardo | Red Bull Racing-Renault | 57 | +1 kierros | 6 | 8 |
| 7. | 11 |  Nico Hülkenberg | Force India-Mercedes | 57 | +1 kierros | 13 | 6 |
| 8. | 9 |  Marcus Ericsson | Sauber-Ferrari | 57 | +1 kierros | 15 | 4 |
| 9. | 55 |  Carlos Sainz | Toro Rosso-Renault | 57 | +1 kierros | 7 | 2 |
| 10. | 11 |  Sergio Pérez | Force India-Mercedes | 57 | +1 kierros | 14 | 1 |
| 11. | 22 |  Jenson Button | McLaren-Honda | 56 | +2 kierrosta | 16 |  |
| Kesk. | 7 |  Kimi Räikkönen | Ferrari | 40 | Rengas | 5 |  |
| Kesk. | 33 |  Max Verstappen | Toro Rosso-Renault | 32 | Moottori | 11 |  |
| Kesk. | 8 |  Romain Grosjean | Lotus-Mercedes | 1 | Tekninen vika | 8 |  |
| Kesk. | 13 |  Pastor Maldonado | Lotus-Mercedes | 0 | Kolari | 9 |  |
| DNS | 26 |  Daniil Kvjat | Red Bull Racing-Renault | 0 | Vaihdelaatikko | 12 |  |
| DNS | 20 |  Kevin Magnussen | McLaren-Honda | 0 | Moottori | 17 |  |
| Louk. | 77 |  Valtteri Bottas | Williams-Mercedes | 0 | Loukkaantunut |  |  |
Lähde:
Kilpailu > Johtokierrokset

| Kuljettaja | Johtokierrokset | Yhteensä |
| --- | --- | --- |
|  Lewis Hamilton | 1–25, 27–58 | 57 |
|  Nico Rosberg | 26 | 1 |
Huomioita

Fernando Alonso joutui Barcelonan testeissä tapahtuneen onnettomuuden vuoksi jäämään sivuun avauskilpailusta. Häntä McLarenilla tuurasi tallin testikuljettaja Kevin Magnussen, joka sijoittui edelliskauden Australian GP:ssä toiseksi.
Max Verstappenin, Carlos Sainzin ja Felipe Nasrin uran ensimmäinen kilpailu.
Felipe Nasrin ja Carlos Sainzin uran ensimmäiset MM-pisteet.
Giedo van der Garde haastoi Sauber-tallin oikeuteen sopimusrikkomuksesta, jonka mukaan hänellä olisi voimassa oleva sopimus kaudesta 2015. Australiassa käydyn oikeustaistelun kautta van der Garde sai 11. maaliskuuta tahtonsa läpi, ja hänellä on oikeus kilpailla Sauberin autolla kauden avauskilpailussa. Talli valitti päätöksestä. Valitus kuitenkin hylättiin ja päätös Van der Garden osallistumisesta pitää. Van der Gardella ei kuitenkaan ole F1-sarjan vaatimaa superlisenssiä voimassa. 14. maaliskuuta ennen aika-ajoja Van der Garde veti vaatimuksensa pois. Neuvotteluja osapuolten välillä sovittiin jatkettavan kilpailun jälkeen.
Manor ei ajanut koko viikonlopun aikana yhtään kierrosta, jättäytyen pois harjoituksista, aika-ajosta ja kilpailusta. Autoliitto FIA vaati Manoria antamaan virallisen lausunnon tapahtumista. Manoria ei kuitenkaan rankaistu, sillä FIA katsoi tallin osallistuneen kisaviikonloppuun.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Aboa Vetus et Nova

Aboa Vetus et Nova (suom. Vanha ja uusi Turku) on Daniel Jusleniuksen Turun historiasta kertova alun perin latinankielinen väitöskirja vuodelta 1700. Teoksessa käsitellään – ja paikoin ylistetään kritiikittä – turkulaisuuden ja suomalaisuuden olemusta. Siinä kerrotaan myös Turun maastonmuodoista ja suomalaisista perinteistä kuten mämmistä.
Aboa Vetus et Nova oli Turun akatemiassa opiskelleen Jusleniuksen harjoitusväitöskirja, jollainen oli laadittava ennen maisterinväitöstä eli pro gradua. Harjoitusväitöskirjat kirjoitti usein tosiasiassa työtä ohjannut professori, mutta tässä tapauksessa kirjoittajaksi on oletettu Juslenius eikä hänen professorinsa Johannes Munster. Teoksen painatti Johan Wall. Se on suomennettu kahdesti nimellä Vanha ja uusi Turku. Vuoden 1929 suomennoksen teki Erik Ahlman ja sen julkaisi WSOY, vuoden 1987 suomennoksen tekivät Tuomo Pekkanen ja Virpi Seppälä-Pekkanen ja sen julkaisi Suomalaisen Kirjallisuuden Seura. SKS julkaisi lisäksi vuonna 2005 version, joka sisältää käännökset myös ruotsiksi ja englanniksi sekä alkuperäisen latinankielisen tekstin.
Teos edustaa ajalleen tyypillistä valikoivaa lähteiden käyttöä ja kotiseudun retorisesti korkealentoista ylistystä. Siinä väitetään muun muassa suomen kielen olevan jo Baabelin kieltensekoituksessa syntynyt ikivanha kieli, jolla on yhtäläisyyksiä kreikan ja heprean kanssa, ja joka on säilynyt muuttumattomana vuosituhansia. Tuohon aikaan vallinneen käsityksen mukaisesti Juslenius väittää suomalaisten polveutuvan Raamatussa mainitusta Nooan pojasta Maagogista. Turun paikallishistorian ja -maantiedon osalta teos sisältää hyödyllistäkin asiatietoa. Aboa Vetus et Nova vaikutti 1700-luvun varhaiseen fennofiliaan vahvistamalla suomalaisen oppineiston kansallisylpeyttä.
Turkuun vuonna 1995 perustettu museo Aboa Vetus & Ars Nova on saanut nimensä Jusleniuksen teoksen innoittamana.
Tengrismi

"Tengri" (𐱅𐰭𐰼𐰃) turkkilaisilla riimukirjaimilla. Teksti löytyy Turkkilaisen kaanikunnan kenraalin ja prinssin Kül Tiginin (684–731) monumentista.
Tengrismi oli vanha mongolien ja turkkilaisten kansojen uskonto, jonka piirteisiin kuuluivat šamanismi ja animismi. Tengrismin jumalakäsitys oli yhdistelmä mono-, poly- ja myöhemmin myös panteismia. Uskonnon ylijumala oli taivaan jumala Tengri, joka tunnettiin myös nimellä Mongke Tengri.
Tengrismi sai alkunsa 300-luvulla eaa. 500–600 -lukujen aikana se selvisi kristinuskon ja juutalaisuuden invaasiosta, mutta hävisi lopulta 1400-luvulla Islamin leviämisen myötä. Tengrismiä kannattivat ainakin mongolien imperiumin hallitsija Tšingis-kaani ja hänen pojanpoikansa Batu-kaani, jotka elivät 1100–1200-luvulla.
Tengriä ja luonnonhenkiä palvotaan yhä Mongolian šamanistisessa perinteessä sekä jonkin verran myös Kirgisiassa ja Kazakstanissa.
Etymologia

Sana tengri on turkkilaista alkuperää ja tarkoittaa taivasta.
Luomismyytti

Mongoleilla ja turkkilaisilla kansoilla oli omat versionsa tengrismin luomistarusta.
Luomismyytti > Mongolien versio

Mongolien mukaan maailman loivat korkea-arvoinen luonnonhenki Qormusta ja rauhantahtoinen munkki Sakyamuni. Qormustan kerrotaan olleen myös 33 jumalan kuningas. Sakyamuni puolestaan oli tengrismin nimitys Gautama Buddhalle, jonka opetuksiin buddhalaisuus perustuu.
Tarun mukaan aluksi ei ollut kuin meri. Qormusta antoi kourallisen hiekkaa Sakyamunille, joka heitti hiekan alkumereen. Sen seurauksena syntyi maata ja kiviä, jotka muodostivat valtavan mantereen. Merestä kuitenkin nousi suuri kilpikonna, joka varasti maan. Elämää kunnioittava Sakyamuni epäröi kilpikonnan tappamista, vaikka tiesi sen olevan keino saada maa takaisin. Qormusta ja muut luonnonhenget kertoivat Sakyamunille, että yhden elämän uhraaminen olisi hyväksyttävää, koska siten voisi syntyä paljon uutta elämää. Tästä vakuuttuneena Sakyamuni tappoi kilpikonnan ja manner saatiin takaisin.
Aluksi maan päällä eli vain eläimiä, kunnes ylijumala Tengri loi ensimmäiset ihmiset, miehen ja naisen. Tengri antoi ihmisille karvapeitteen. Hän halusi antaa heille myös ikuisen elämän ja lähti hakemaan vettä Kuolemattomuuden lähteestä. Siksi aikaa hän laittoi kissan ja koiran vartioimaan miestä ja naista. Paikalle saapui kuitenkin manalan herra Erlik Khan, joka houkutteli kissan ja koiran pois vartiopaikaltaan ja virtsasi ihmisten päälle.
Tarun mukaan Tengri palasi lähteeltä ja raivostui huomattuaan tapahtuneen. Puhdistakseen ihmiset ja rangaistakseen kissaa ja koiraa, Tengri käski kissaa nuolemaan ihmisten karvat pois ja kiinnittämään ne koiraan. Siten ihmisille jäi karvoja vain päähän ja keskivartaloon. Tengri yritti vielä kaikesta huolimatta antaa ihmisille ikuisen elämän, mutta Erlik Khan oli saastuttanut heidät liian pahoin. Siksi ihmisistä tuli kuolevaisia.
Luomismyytti > Turkkilaisten kansojen versio

Turkkilaisten kansojen mukaan ylijumala Tengri oli alkumeren yllä lentelevä hanhi. Valkoinen äiti esitti Tengrille pyynnön luoda maailma. Tengri suostui ja teki avukseen Er Kishin. He loivat maailman ja ihmiset, mutta Er Kishi olikin ilkeämielinen ja houkutteli ihmisiä tekemään pahuuksia. Suojellakseen ihmisiä Tengri lähetti šamaaneille ohjeet oikeaan ja luontoa kunnioittavaan elämään. Tämän jälkeen hän lensi taivaan korkeuksiin.
Uskomuksia

Tengrismin mukaan jokaisessa elävässä olennossa oli tengri eli luonnonhenki. Luonnonilmiöiden katsottiin olleen Tengrin, muiden jumalten ja luonnonhenkien aikaansaannosta. Ukkosta esimerkiksi pidettiin Tengrin äänenä.
Mongolialaisten tulesta kertovien hymnien mukaan Sakyamuni eli Buddha sytytti ensimmäisen valon, mutta valo sai alkunsa luonnonhenki Qormustan sytyttämästä tulesta.selvennä Toisaalta tengrismissä kerrotaan uskotun Tengrin sytyttäneen ensimmäisen tulen salaman avulla.
Aiheesta muualla

Kuvia tai muita tiedostoja aiheesta Tengrismi Wikimedia Commonsissa
Emi Buendía

Emi Buendía vuonna 2022.
Emiliano "Emi" Buendía Stati (s. 25. joulukuuta 1996 Mar del Plata) on argentiinalainen jalkapalloilija, pelipaikaltaan hyökkääjä. Hän on pituudeltaan 172-senttimetrinen. Hän edustaa kevätkaudella 2025 Saksan Bundesliigassa pelaavaa Bayer Leverkusenia lainalla  englantilaisseura Aston Villasta.
Buendía pelasi Espanjassa ensimmäisen pääsarjaottelunsa Getafen joukkueessa helmikuussa 2015. Kahden kauden aikana hän pelasi yhteensä 21 La Ligan ottelua ja teki niissä yhden maalin. Kaudella 2016–2017 hän pelasi Getafen joukkueessa toisella sarjatasolla. Kauden 2017–2018 hän pelasi lainalla Cultural Leonesan joukkueessa toisella sarjatasolla. Kesällä 2018 hän siirtyi Englantiin Norwich Cityn joukkueeseen. Kaudella 2018–2019 hän pelasi mestaruussarjassa 38 ottelua ja teki niissä kahdeksan maalia. Kaudella 2019–2020 hän pelasi Norwichin joukkueessa Valioliigassa 36 ottelua, joista 28 ottelua avauskokoonpanossa. Ainoan valioliigamaalinsa hän teki heinäkuussa 2020 Watfordia vastaan, ja maalisyöttöjä hän antoi seitsemän. Kaudella 2020–2021 hän pelasi mestaruussarjassa 39 ottelua, joissa hän teki 15 maalia ja antoi 17 maalisyöttöä.
Buendía siirtyi kaudeksi 2021–2022 Norwichistä Aston Villaan, joka maksoi 33 miljoonan punnan siirtosumman Norwichille. Ensimmäisellä Villa-kaudellaan hän teki pelaamissaan 35 valioliigaottelussa neljä maalia ja antoi kuusi maalisyöttöä. Kaudella 2022–2023 hän pelasi kaikissa 38 Valioliigan ottelussa, näistä 27 kertaa avauskokoonpanossa. Hän teki viisi maalia ja antoi kaksi maalisyöttöä. Hän oli ristisidevamman vuoksi sivussa koko kauden 2023–2024. Kaudella 2024–2025 hän pelasi 12 valioliigaottelua mutta ei kertaakaan avauskokoonpanossa. Mestarien liigassa hän pelasi neljä ottelua, joista yhden avauksessa. Hän siirtyi tammikuussa 2025 kauden loppuun kestävällä lainasopimuksella saksalaisseura Bayer Leverkuseniin.
Buendía pelasi Espanjan alle 19-vuotiaiden maajoukkueessa kaksi ottelua vuonna 2014. Hän pelasi Argentiinan joukkueessa alle 20-vuotiaiden MM-kilpailuissa 2015 kolme ottelua ja teki yhden maalin. Toistaiseksi ainoan A-maaottelunsa Argentiinan joukkueessa hän pelasi MM-karsintaottelussa Kolumbiaa vastaan helmikuussa 2022.
Jyväskylä Jaguars

| Jyväskylä Jaguars |
| --- | --- |

Seura
Perustettu:  1996
Aikaisemmat nimet:  Jyväskylän Jaguaarit, Jyväskylän Seudun Jaguaarit
Kotikenttä:  Viitaniemen kenttä
Kaupunki:  Jyväskylä
Miesten sarjataso:  I-divisioona
Naisten sarjataso:  I-divisioona
Värit:                
Miesten päävalmentaja:  Vesa Peltola
Naisten päävalmentaja:  Lasse-Matti Nieminen
Mitalit
SM-pronssi:  2 (2007, 2008)
Spagettimalja:  2 (1999, 2006)
Infobox OKVirheellinen NIMI-arvo: 
Jyväskylä Jaguars (ent. Jyväskylä Jaguaarit ja Jyväskylän Seudun Jaguaarit) on amerikkalaisen jalkapallon erikoisseura. Seuran miesten edustusjoukkue pelasi kaudella 2025 I-divisioonassa ja naisten I-divisioonassa. Lisäksi seuralla on juniorijoukkueet useissa ikäryhmissä.
Kaudella 2007 miesten edustusjoukkue saavutti seurahistorian ensimmäisen SM-mitalin sijoittumalla kolmanneksi ja uusi saavutuksen seuraavana vuonna. Vuotta aikaisemmin seura juhli I-divisioonan voittoa ja Vaahteraliigaan nousua.
Joukkue on pelannut vaahteraliigassa vuosina 2000-2005 sekä 2007-2013. Naisissa Jaguaarit on juhlinut myös Suomen mestaruutta vuonna 2000.
Kaudeksi 2018 seura pudottautui I-divisioonasta II-divisionaan ja kauteen 2024 asti pelasi siellä.
Kaudelle 2025 joukkue ilmoitti hakevansa paikkaa I-divisioonasta.
Saavutukset

Edustusjoukkue Miehet
1999 ja 2006 I-divisioonan voitto.
SM-pronssia 2007 ja 2008
Edustusjoukkue Naiset
2000 SM-kultaa
2006 SM-pronssi
2007 SM-pronssi
2008 SM-pronssi
2009 SM-pronssi
2014 SM-hopea
2020 II-divisoonan voitto
A-Juniorit
Suomen mestarit 2002, 2003 ja 2007
SM-hopeaa 2004, 2005, 2010 ja 2011
SM-pronssia 2000
B-Juniorit
Suomen mestarit 2001, 2002, 2003 ja 2009
SM-hopeaa 2000 ja 2006
SM-pronssia 2008, 2013
C-Juniorit
Suomen mestarit 2016
D-Juniorit
Suomen mestarit 2016
SM-hopeaa 2014
U13-Sarja
2022 SM-pronssia
U15-Sarja
2024 SM-kultaa (Yhteisjoukkue Tampereen kanssa.)
Naisten kaudet:

2006: Naisten vaahteraliiga
2007: Naisten vaahteraliiga
2008: Naisten vaahteraliiga
2009:Naisten vaahteraliiga
2010: Naisten vaahteraliiga
2011: Naisten vaahteraliiga
2012: Naisten vaahteraliiga
2013: Naisten vaahteraliiga
2014: Naisten vaahteraliiga
2015: Naisten vaahteraliiga
2016: Naisten vaahteraliiga
2017: I-divisioona
2018: I-divisioona
2019: I-divisioona
2020: II-divisioona, divisoonan voitto.
2021: I-divisioona
2022: I-divisioona
2023: I-divisioona
2024: I-divisioona
Miesten kaudet

1996: II-divisioona, 1.sija
1997: I-divisioona, 6.sija
1998: I-divisioona, 3.sija
1999: I-divisioona, 1.sija
2000: Vaahteraliiga, 4.sija
2001: Vaahteraliiga, 7.sija
2002: Vaahteraliiga, 4.sija
2003: Vaahteraliiga, 7.sija
2004: Vaahteraliiga, 6.sija
2005: Vaahteraliiga, 8.sija
2006: I-divisioona, 1.sija
2007: Vaahteraliiga, 3.sija
2008: Vaahteraliiga, 3.sija
2009: Vaahteraliiga, 5.sija
2010: Vaahteraliiga, 6. sija
2011: Vaahteraliiga, 5. sija
2012: Vaahteraliiga, 5. sija
2013: Vaahteraliiga, 8. sija
2014: I-divisioona, 4. sija
2015: I-divisioona, 6. sija
2016: I-divisioona, 4. sija
2017: I-divisioona, 4. sija
2018: II-divisioona, 3. sija
2019: II-divisioona, lohko 1, 3.sija
2020: II-divisioona, lohko 1, 3. sija
2021: II-divisioona, 4. sija
2022: III-divisioona, 4. sija
2023: II-divisoona, 4. sija.
2024: II-divisioona, häviö finaalissa.
Jyväskylä Pirates

Jyväskylä Pirates oli Jyväskylä Jaguarsin kehitysjoukkue. Joukkue pelasi II-divisioonaa vuosina 2010–2012, sekä nimellä Päijänne Pirates vuosina 2003–2005. Kehitysjoukkue teki paluun kaudella 2017. Pirates pelasi kausilla 2017-2018 IV-divisioonassa pelin 7vs7-varianttia pärjäten pienellä rungolla suhteellisen hyvin ja tämän kautta pelaajia nousi edustusjoukkueeseen asti.
Aiheesta muualla

https://jkljaguars.fi/ Seuran kotisivut
| n k Amerikkalaisen jalkapallon I-divisioona |
| --- | --- |
Joukkueet (2025):  Bulldogs  Cowboys  Jaguars  Northern Lights  Spartans
Simon keskuskenttä

| Simon keskuskenttä> Tuulivoima-areena.Rakennuksen tiedot |
| --- | --- |
Sijainti:  Lanssitie 6  95200 Simo
Koordinaatit:  65°39′40.8″N, 25°04′23.4″E
Omistaja:  Simon kunta
Kenttä:  hiekkatekonurmi
Käyttäjät
 Pesäpallo:   Simon Kiri 
Lisää rakennusartikkeleitaArkkitehtuurin teemasivulla
Simon keskuskenttä on monikäyttöinen urheilukenttä Asemakylällä Simon kunnassa. Kenttä sijaitsee Simojoen rannalla, valtatie 4:n ja Oulu–Tornio-radan välissä. Kenttä on hiekkatekonurmella päällystetty. Kentän rautatien puoleisessa päädyssä sijaitsevat kentän parkkipaikat sekä huoltorakennukset. Vastakkaisessa päädyssä sijaitsee kentän keskusrakennus ja Simon Kesätori. Tekonurmea kiertää 350 metrin pituinen juoksurata. Kenttä on Simon Kirin kotikenttä. Kenttä tunnetaan nykyään nimellä Tuulivoima-areena.
Uudistaminen

Kentällä käynnistettiin kesällä 2016 uudistamisprosessi, missä katsomoja korjataan, lasten leikkialue rakennetaan, parkkipaikkoja lisätään, Simon Kesätorin päärakennus siirretään, sähköinen tulostaulu pystytetään, bussipysäkki rakennetaan ja rakennuksia korjataan. Uudistamisen taustalla on Simon Kirin paluu pesäpallon Suomensarjaan. Uudistus toteutetaan vuosina 2016–2018.lähde?
Lohiniva

Lohiniva viittaa seuraaviin:
Henkilöitä

Katariina Lohiniva (o.s. Timonen) (s. 1962), näyttelijä
Sara Lohiniva (s. 1990), näyttelijä
Paikannimiä

Lohiniva (Rovaniemi), kylä Rovaniemellä
| --- | --- |
: Tällä täsmennyssivulla luetellaan henkilöitä, joilla on sama sukunimi.